
Nakon što smo zaklali ovcu i otvorili je, vidjeli smo da je u stomaku imala janje. Jesmo li grješni zbog toga, i je li nam bilo dopušteno konzumirati to janjeće meso?


* 
* 
* 
* 
* 
* 
* 

 
Kako se tretira mlado u stomaku zaklane životinje?

Niste grješni zbog toga, inšallah. Kada je riječ o tom janjećem mesu, ono je također ***[halal](https://pitajucene.com/search/halal/questions/ "Pretraži pitanja o halalu")***, jer klanje životinje ujedno je klanje onoga što je u njenom stomaku. Ebu Seid Hudri prenosi da je ***[Poslanik](https://pitajucene.com/search/poslanik/questions/ "Pretraži pitanja o poslanicima")***, ﷺ, rekao: *“Klanje životinje ujedno je i klanje onoga što se nalazi u njenom stomaku.”* (Ebu Davud, Tirmizi, Ibn Madže i Hakim, preko nekoliko ashaba. Imam Tirmizi i šejh Albani ovaj ***[hadis](https://pitajucene.com/search/Hadis/questions/ "Pretraži pitanja o hadisima")*** smatraju vjerodostojnim, a Ibn Abdulberr i Ibn Hadžer dobrim. Vidjeti: *Et-Temhid*, 23/76, *Et-Telhisul-habir*, 4/1514, i *Sahihul-džamia*, 1/645.)


Ovo mišljenje zastupaju: Ibn Mes’ud, Ibrahim, Šabi, Tavus, Hasan, Ata, Ebu Jusuf i Muhammed od hanefijskih učenjaka, te Malik, Šafija, Ahmed i neki drugi. (Vidjeti: *El-Mebsut*, 12/6, *El-Muhalla*, 419-420, *El-Mugni*, 9/319, *El-Medžmu*, 9/69, *Medžmu’ul-fetava*, 26/162, *Tehzibus-sunen*, 8/19-21.) A Allah najbolje zna.


Odgovorio: Dr. ***[Safet Kuduzović](https://pitajucene.com/search/Safet+Kuduzovi%C4%87/answers/ "Pretraži odgovore od dr. Safet Kuduzović")***


